آوروپا بیرلیگی اؤلکه‌لرینده، ساتیلان بوتون یئنی‌الکتریک‌لی و هیبرید ماشینلاردا آشاغی سرعت‌لرده گیدرکن سس چیخاردان سیستم اولماسی مجبوری حالا گتیریلدی.
آوروپا پارلامنتی‌نین 2014-جی ایلده قبول ائتدیگی یول و پیاده امنیتینی آرتیرماغا یؤنه‌لیک یئنی دوزنلمه، 5 ایللیک کئچید پروسه‌سی‌نین آردین‌دان دونن ایجرایه قویولوب.
بونا گؤره، آوروپا بیرلیگینده ساتیلان بوتون یئنی الکتریک و هیبرید ماشینلارین ساعاتدا 20 کیلومتری‌نین آلتین‌داکی سرعت‌لرده سئیر ائدرکن ان آز 56 دسیبل‌لیک سس چیخارماسینی تامین ائده‌جک سیستم‌لره صاحب اولما‌لاری لازیم‌دیر.
سؤزقونوسو سیستم‌دن چیخان سس، الکتریک‌لی ماشینلارین سرعتی آرتارکن یوکسه‌له‌جک و سرعتی یاواشلارکن آزالا‌جاق.
حاضیردا ایستیفاده ائدیلن الکتریک‌لی ماشینلارا ایسه 2021-جی ایله قدر سس چیخاران سیستم‌لر قورولاجاق.
